CELEX: 32009D0535
Language: lv
Date: 2009-07-09 00:00:00
Title: 2009/535/EK: Komisijas Lēmums ( 2009. gada 9. jūlijs), ar ko principā atzīst tās dokumentācijas pilnīgumu, kura iesniegta sīkākai izskatīšanai saistībā ar iespējamo BAS 650 F iekļaušanu Padomes Direktīvas 91/414/EEK I pielikumā (izziņots ar dokumenta numuru C(2009) 5369) (Dokuments attiecas uz EEZ)

10.7.2009   
            
            
               LV
            
            
               Eiropas Savienības Oficiālais Vēstnesis
            
            
               L 179/66
            
         
      KOMISIJAS LĒMUMS
   
   (2009. gada 9. jūlijs),
   ar ko principā atzīst tās dokumentācijas pilnīgumu, kura iesniegta sīkākai izskatīšanai saistībā ar iespējamo BAS 650 F iekļaušanu Padomes Direktīvas 91/414/EEK I pielikumā
   (izziņots ar dokumenta numuru C(2009) 5369)
   (Dokuments attiecas uz EEZ)
   (2009/535/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 3. punktu,
   tā kā:
   
               (1)
            
            
               Direktīvā 91/414/EEK paredzēts izstrādāt to darbīgo vielu Kopienas sarakstu, kuras atļauts izmantot augu aizsardzības līdzekļos.
            
         
               (2)
            
            
               Uzņēmums BASF SE2008. gada 26. septembrī Nīderlandes iestādēm iesniedza dokumentāciju par darbīgo vielu BAS 650 F līdz ar pieteikumu tās iekļaušanai Direktīvas 91/414/EEK I pielikumā.
            
         
               (3)
            
            
               Nīderlandes iestādes Komisijai norādīja, ka sākotnējā pārbaudē izskatītā dokumentācija par attiecīgo darbīgo vielu šķietami atbilst tām prasībām attiecībā uz datiem un informāciju, kas noteiktas Direktīvas 91/414/EEK II pielikumā. Iesniegtā dokumentācija atbilst arī Direktīvas 91/414/EEK III pielikumā noteiktajām datu un informācijas prasībām attiecībā uz vienu augu aizsardzības līdzekli, kura sastāvā ir attiecīgā darbīgā viela. Saskaņā ar Direktīvas 91/414/EEK 6. panta 2. punktu attiecīgais iesniedzējs pēc tam nosūtīja dokumentāciju Komisijai un citām dalībvalstīm un par to informēja Pārtikas aprites un dzīvnieku veselības pastāvīgo komiteju.
            
         
               (4)
            
            
               Ar šo lēmumu Kopienas līmenī oficiāli jāapstiprina, ka dokumentāciju uzskata par atbilstošu II pielikumā noteiktajām datu un informācijas prasībām un vismaz attiecībā uz vienu augu aizsardzības līdzekli, kas satur attiecīgo darbīgo vielu, – Direktīvas 91/414/EEK III pielikuma prasībām.
            
         
               (5)
            
            
               Šis lēmums nedrīkst ierobežot Komisijas tiesības pieprasīt no pieteikuma iesniedzēja papildu datus vai informāciju, lai precizētu konkrētus jautājumus dokumentācijā.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Neskarot Direktīvas 91/414/EEK 6. panta 4. punktu, tā dokumentācija par šā lēmuma pielikumā identificēto darbīgo vielu, kura iesniegta Komisijai un dalībvalstīm, lai šo vielu iekļautu minētās direktīvas I pielikumā, principā atbilst prasībām attiecībā uz datiem un informāciju, kas noteiktas minētās direktīvas II pielikumā.
   Ņemot vērā ierosinātos izmantošanas veidus, dokumentācija atbilst arī minētās direktīvas III pielikumā noteiktajām datu un informācijas prasībām attiecībā uz vienu augu aizsardzības līdzekli, kura sastāvā ir attiecīgā darbīgā viela.
   2. pants
   Cik iespējams drīz un ne vēlāk kā viena gada laikā no šā lēmuma publicēšanas dienas Eiropas Savienības Oficiālajā Vēstnesī ziņotāja dalībvalsts detalizēti pārbauda 1. pantā minēto dokumentāciju un nosūta Komisijai pārbaudes secinājumus, pievienojot ieteikumu par 1. pantā minētās darbīgās vielas iekļaušanu vai neiekļaušanu Direktīvas 91/414/EEK I pielikumā, un iekļaušanas nosacījumus.
   3. pants
   Šis lēmums ir adresēts dalībvalstīm.
   
      Briselē, 2009. gada 9. jūlijā
      
         
            Komisijas vārdā –
         
            Komisijas locekle
         
         Androulla VASSILIOU
         
      
   
   
      (1)  OV L 230, 19.8.1991., 1. lpp.
   
      PIELIKUMS
      
         DARBĪGĀ VIELA, UZ KO ATTIECAS ŠIS LĒMUMS
      
      
                  Vispārpieņemtais nosaukums, CIPAC identifikācijas numurs
               
               
                  Pieteikuma iesniedzējs
               
               
                  Piemērošanas datums
               
               
                  Ziņotāja dalībvalsts
               
            
                  Ražotāja izstrādājuma kods: BAS 650 F
                  
                  
                     CIPAC Nr.: nav vēl piešķirts
                  ISO pieņemts nosaukums: nav vēl piešķirts
               
               
                  
                     BASF SE
                  
               
               
                  2008. gada 26. septembris
               
               
                  NL